Raf

Raf el cui nome vero el ze Raffaello Riefoli (Margherita de Savoia 29 setenbre 1959, el ze un cantante itałian.

 Biografia 
 I primi pasi 
Fin da bòcia el mostra de aver na granda pasion par la mùzega. Durando łe stajon estive dei primi ani setanta, tute łe sere no manca l'ascolto de ła mùzega sonà da'l grupo "The Friends", na formasion łocałe un mucio conosùa a chel tenpo, sia a Margherita de Savoia, sia in altre sità łimitrofe de'l bareze e de'l fozan.

A 17 ani el se trasferise a Firense par studiàr architetura, par po' rivàr a Londra, indove el fonda, co Ghigo Renzulli, futuro ghitarista dei Litfiba, un grupo rock/punck, i Cafè Caracas, co i cuałi el insìde na cover de Mina Tintarella di Luna, na canson che i łondinezi no i conoseva. El laora cofà camarièr tutofàr, e el se mantien co i só sparanji. Un dì el se càta co Giancarlo Bigazzi, co'l cuało el forma un sodałisio che'l ghe vałe i primi ani de ła só cariera. Tornà a Firense inte l'era capitałe de ła New Wave itałiana, Raf el trae da'l só bagagio de espariensa tuto el materiałe nesesario par far nàser un novo prozéto muzegałe. Da cuełi fogi scriti de só punjo, nase Self Control, el só primo suceso discogràfego, cantà in łengua ingleze cofà el àlbun d'ezordio, a cui A sevitarà na łonga cariera de canson cantàe marełengua.

Co'l nome de Raf, donca, el taca ła só cariera inte'l 1983 insidendo altri singołi de suceso trazesti da Self Control sarà: Change your mind; London Town; Hard. Senpre in cuel'ano el se mete a scrivar co Bigazzi il principe
par Claudia Mori che'l venjarà utiłizà cofà sigla de sarada de'l programa tv Hit Parade.

 Cronołozìa sucesi 
Inte'l 1983 el porta al suceso Self Control, brano pop-rock che suito el monta inte łe clasifeghe itałiane, grasie anca a na varsion de ła meregana Laura Branigan. Altri singołi trazesti da'l só primo albun i ze Change your mind e London Town. Inte'l 1987, el scrive el testo Si può dare di più che'l vinse el Festival de Sanremo. Inte'l steso ano, el riva terso a l'Eurovision Song Contest in cubia co Umberto Tozzi co Gente di mare, che'l raprezenta el só debuto łengua itałiana.

Inte'l 1988 el partesipa par ła prima volta a'l Festival de Sanremo co Inevitabile follia, dopo el cuało el pùblega l'albun Svegliarsi un anno fa, el cui brano de baze par ła stazon estiva el ze scrito da Gaetano Curreri, Il sapore di un bacio. L'ano drìo el torna a Sanremo co Cosa resterà degli anni '80, incluza inte l'albun Cosa resterà... che'l contien anca Ti pretendo, canson che ła ghe fa vinser el Festivalbar.

Inte'l 1991, oncora a Sanremo, el prezenta Oggi un dio non ho, e ghe segue po' l'albun Sogni... ze tutto quello che c'è, che'l contien altri sucesi: Interminatamente (publegà cofà singoło prima de'l Festival) e Siamo soli nell'immenso vuoto che c'è. In 'sto disco A ghe ze anca na canson cantàda co Eros Ramazzotti, ła se ciama Anche tu.

Inte'l 1993, el inpresta ła só voze par el debuto discografego de Laura Pausini (ła só prezensa ła ze espresamente rechiesta da ła zòvane cantante); i canta insieme Mi rubi l'anima. El vinse da novo el Festivalbar inte'l 1993 co Il battito animale, che'l se cata inte l'albun Cannibali da'l cuało A sarà po' ciapà fora do singołi de suceso cofà Due e Stai co me. Cannibali el sarà el só disco de mazor suceso a łeveło discografego.

Inte'l zunjo de'l 1995 A vien publegà Manifesto (primo CD-ROM muzegałe itałian)[sensa fonte]. El singoło de vertura el ze Sei la più bella del mondo. I singołi sucesivi i sarà: Il suono c'è, Dentro ai tuoi occhi e Prima che sia dì. Inte l'autun de'l 1996 A vien fora ła prima rancura de ła só cariera intitołada Collezione temporanea. Sèdeze grandi sucesi de'l só repertorio i ze rearanzài par l'ocazion, oltra a ła nova canson Un grande salto.

El novo albun de inediti el ze 1998. La prova, albun da łe sonorità desizamente rock che'l otien òtemi rescontri da parte de ła critica, ma non artanti da'l pùblego. Da l'albun A sarà estrazesti tre singołi: Vita, Storie e pensieri di un alieno, La danza della pioggia e Little girl. Inte'l 2001 riva Iperbole antisipà da'l singoło Infinito che'l ghe fa vinser par ła tersa volta el Festivalbar. L'albun el ga un gran suceso otenjùo anca grasie ai altri tre brani estrati (Via, Nei silenzi ed Oasi).

L'albun drio el vien publegà inte ła verta de'l 2004, el cui titoło el gera: Ouch!, el cui brano trainante el ze ła bałada In tutti i miei dì. Pochi dì drìo l'insìda de Ouch, ła Mondadori ła pùblega l'autobriografia Cosa resterà... scrita a cuatro man co Domenico Liggeri. Inte'l 2005 A vien fora ła segonda rancura intitołada Tutto Raf. Diviza in do dischi, ła rancura no ła contien inediti parò ła ga do bonus track: E penso a te cover de ła canson de Lucio Battisti e Amarse o no amarse varsion spanjoła de Amarsi o non amarsi.

Senpre inte'l 2005 el partesipa a vari projeti. El dota co Edoardo Bennato in Ogni favola ze un gioco' co a ła ghitara Alex Britti, po' el ghe presta ła voze a'l projeto Jetlag inte'l brano E' necessario, e infin, el ciapa parte a'l disco de doti de Ron Ma quando dici amore?, cantando co łu inte'l brano La pace.

Inte'l 2006, el canbia caza discrografega pasando da ła CGD/WARNER a ła Sony-BMG e a magio el pùblega l'albun Passeggeri distratti, antisipà da'l singoło Dimentica conposto da Saverio Grandi, dirizendo anca el videoclip e che'l entra suito in clasifega, restàndoghe par un mucio de setimane. Inte l'istà de'l steso ano el partesipa a ła IV edision de O'Scià, el festival canoro organizù da Claudio Baglioni a Lanpeduza.

El 26 setenbre 2008 el pùblega Metamorfosi da cui, co antisipo, el estraze el singoło Ossigeno venjùo fora el 29 agosto. Non è mai un errore el ze el singoło despirà da Metamorfosi, el videoclip el ze firmà da'l rezista Claudio D'Avascio. El terso singoło, Ballo el vien fora invese inte l'Istà del 2009 . El Conclude el Metamorfosi Tour Parte II in Piasa Garibaldi a Porto Sant'Elpidio sabo 24 otobre 2009 in una piasa gremìa in ocazion de ła festa de'l patron San Crispino.

El 30 otobre 2009 A vien publeàg Soundview, el primo CD-DVD de Raf, suportà da'l brano mai proposto Par tutto il tempo. Le imàzene łe ze de'l conserto de'l Forum de Asago (sold-out par l'ocasion), ziràe durando el Metamorfosi tour de'l 27 febraro 2009. El dota co Savero Grandi inte'l brano Il doppiatore che'l se cata inte l'albun Pattinando sul ghiaccio sottile venjio fora inte l'apriłe del 2010.

El novo albun, Numeri, el ze venjùo fora el 10 magio 2011 par ła Sony BMG, e dòboto a tre ani da l'ùltemo łaoro discografego. Cofà singoło introdutivo A ze stà sielto Un'emozione inaspettata, in tute łe radio da'l 15 apriłe. El disco de colpo el ze balsà a'l primo posto de łe vendite i-tunes, mentre inte ła clasifega ofisiałe FIMI dei dischi pì vendùi in Itałia el ga debutà a ła pozision #6. 1 La title track ła ze cantada co Frankie HI-NRG MC e Nathalie. El segondo singoło estrato da l'albun el ze Senza cielo.

 Vita privà 
Dal 1996 el ze spozà co ła soubrette Gabriella Labate, che ła ghe ga dà do fiołi: Bianca (1996) e Samuełe (2000).

 Discografia 

 Albun 
 1984 - Self control 1988 - Svegliarsi un anno fa 1989 - Cosa resterà... 1991 - Sogni... ze tutto quello che c'è 1992 - Raf 1993 - Cannibali 1995 - Manifesto 1998 - La prova 2001 - Iperbole 2004 - Ouch! 2006 - Passeggeri distratti 2008 - Metamorfosi 2011 - Numeri Rancure 
 1996 - Collezione temporanea 2005 - Tutto Raf Live 
 2009 - Soundview CD+DVD (co l'inedito Par tutto il tempo)

 Singołi 
 1980 - Tintarella di luna/Say It's All Right Joy (Base record, co i Cafè Caracas)
 1984 - Self Control 1984 - Change your mind 1985 - I don't want to lose you 1986 - Hard 1987 - Gente di mare co Umberto Tozzi
 1988 - Inevitàbiłe follia 1988 - Il sapore di un bacio 1988 - Svegliarsi un anno fa 1989 - Cosa resterà degli anni '80 1989 - Ti pretendo 1989 - La battaglia del sesso 1991 - Interminatamente 1991 - Oggi un Dio non ho 1991 - Siamo soli nell'immenso vuoto che c'è 1991 - Senza respiro 1991 - Malinverno 1992 - Anche tu (co Eros Ramazzotti)
 1992 - Amarsi o non amarsi 1993 - Il battito animale 1993 - Due 1993 - Stai co me 1994 - Il Canto 1995 - Sei la più bella del mondo 1995 - Il suono c'è 1995 - Dentro ai tuoi occhi 1995 - Io e te 1995 - Prima che sia dì 1996 - E' quasi l'alba 1996 - Un grande salto 1998 - Vita, storie e pensieri di un alieno 1999 - La danza della pioggia 1999 - Little girl 2001 - Infinito 2001 - Via 2002 - Nei silenzi 2002 - Oasi 2004 - In tutti i miei dì 2004 - Superstiti 2005 - Aria da niente 
 2006 - Dimentica 2006 - Passeggeri distratti 2006 - Il nodo 2007 - Salta più alto 2008 - Ossigeno 2008 - Non ze mai un errore 2009 - Ballo 2009 - Par tutto il tempo 2011 - Un'emozione inaspettata 2011 - Senza cielo 2011 - Controsenso Cover 
Inte el 2006 Laura Pausini gà reałixà na cover de Due inte el so albun Io canto. Ła canson xe stà prodota anca in version spagnoła (Dos'').

 Note 

 Altri progeti 

 Łigadure foreste 
 Sito uficiałe
 Pagina so facebook
 Raf so MTV.it 
 pagina de raf so myspace (par i fans, raf tribute) e pagina personałe
 Pagina so google co somegie e video

Categoria:Cantanti itałiani
Categoria:Nasesti inte el 1959